Հետադարձ շարժում

Հետադարձ շարժում - շարժում գլխավոր շարժման ուղղությանը հակառակ ուղղությամբ։ Այս տերմինը կարող է վերաբերել մեկ մարմնի շուրջ մյուսի ուղեծիրով պտույտին, կամ մարմնի իր առանցքի շուրջ պտույտին, ինչպես նաեւ այլ ուղեծրի պարամետրերին, ինչպիսիք են պրեցեսիան եւ նուտացիան։ Մոլորակային համակարգերի համար հետադարձ շարժումը սովորաբար նշանակում է շարժում, որը հակառակ է հիմնական մարմնի պտույտին, այսինքն` այն օբյեկտի պտույտին, որը համակարգի կենտրոնն է։


== Երկնային մարմինների համակարգերի ձևավորում ==
Երբ ձևավորվում են գալակտիկաներն ու  մոլորակային համակարգերը, դրանց ձևավորող նյութը սկավառակի ձև է ստանում։ Նյութի մեծ մասը պտտվում է ընդհանուր կենտրոնի շուրջ՝ նույն ուղղությամբ։ Դա բացատրվում է գազի ամպի կոլլապսի բնույթով, որում պահպանվում է իմպուլսի անկյունային մոմենտը  : 2010 - ին հայտնաբերվել են հակադարձ պտույտով մի քանի տաք յուպիտերներ, որոնք կասկածի տակ են դնում մոլորակային համակարգերի ձեւավորման ներկա տեսությունները  :


== Ուղեծրի թեքություն ==
Երկնային մարմնի ուղեծրի թեքությունը ուղղակիորեն ցույց է տալիս, թե արդյոք օբյեկտի ուղեծիրը ուղիղ է կամ հետադարձ։ Թեքությունը ուղեծրային հարթության և մեկ այլ հաշվարկման համակարգի միջև ընկած անկյունն է, ինչպես առաջնային օբյեկտի հասարակածային հարթությունը։  Արեգակնային համակարգում  մոլորակի թեքությունը հաճախ չափվում է  խավարածրի հարթության նկատմամբ, որը հանդիսանում է Երկրի արեւի շուրջ պտույտի ուղեծրի առանցքով երկնային գնդոլորտի հատույթն է : Արբանյակների թեքությունը չափվում է այն մոլորակի հասարակածի նկատմամբ, որի շուրջ այն պտտվում է։ 0 և 90 ° թեքությամբ թեքված օբյեկտները պտտվում են ուղիղ ուղղությամբ։ 90 ° թեքություն ունեցող օբյեկտները, այսինքն ՝ ուղեծրին ուղիղ ուղղահայաց, պտտվում են ոչ ուղիղ, ոչ՝ հետադարձ։ 90 ° -ից 180 ° թեքված օբյեկտը համարվում է հետադարձ ուղեծրում պտտվող։


== Առանցքի թեքում ==
Երկնային մարմինների առանցքի թեքությունը ցույց է տալիս թե օբյեկտի պտույտը ուղիղ է, թե հետադարձ։ Առանցքի թեքությունը երկնային մարմնի պտույտի առանցքի և դրա ուղեծրային հարթությանը ուղղահայաց ուղղի միջև անկյունն է, որն անցնում է օբյեկտի կենտրոնով։ −90° -ից 90° թեքության անկյուն ունեցող երկնային մարմինը պտտվում է հիմնական ուղղությամբ։ Ուղիղ 90 ° թեքության անկյունով երկնային մարմինը «պառկած է կողքի» և պտտվում է այն ուղղությամբ, որը ոչ ուղիղ է, ոչ էլ հետադարձ։ 90° -ից մինչև 270° թեքության անկյուն ունեցող երկնային մարմինը պտտվում է ուղեծրի պտույտի ուղղությանը հակառակ ուղղությամբ  :


== Երկիրն ու մոլորակները ==
Արեգակնային համակարգի բոլոր ութ մոլորակները է պտտվում են իրենց ուղեծրով՝ Արեգակի շուրջ նույն ուղղությամբ, քանի որ արեւը պտտվում է ժամսլաքի հակառակ ուղղությամբ, երբ պտույտը դիտարկվում է Երկրի հյուսիսային բեւեռից։ Վեց մոլորակները նույնպես պտտվում են իրենց առանցքի շուրջ նույն ուղղությամբ։ Բացառությունները, այսինքն ՝ հետադարձ պտույտով մոլորակները Վեներան և Ուրանն են։ Վեներայի պտույտի առանցքի թեքությունը 177° է, ինչը նշանակում է, որ այն պտտվում է գրեթե ուղիղ իր ուղեծրային պտույտին հակառակ ուղղությամբ։ Ուրանի պտտման առանցքի թեքությունը 97 ° է, ինչը նույնպես վկայում է հետադարձ պտույտի մասին, բայց միևնույն ժամանակ, Ուրանը գործնականում «պառկած է իր կողի վրա»։


== Արբանյակներ և մոլորակային օղակներ ==

Եթե արբանյակն իր ձևավորման ընթացքում ձեւավորվում է մոլորակի ձգողականության դաշտում, ապա այն պտտվում է նույն ուղղությամբ, որով պտտվում է մոլորակը։ Եթե արբանյակն այլ տեղում է առաջացել, և այնուհետև գրավվել է մոլորակի կողմից, նրա ուղեծիրը կարող է լինել ինչպես ուղիղ (նույն ուղղությամբ), այնպես էլ հետադարձ, կախված այն բանից, թե որ կողմից է առաջին անգամ այն մոտեցել մոլորակին։ Մոլորակի հետադարձ ուղղությամբ պտտվող արբանյակները կոչվում են անկանոն, իսկ այն արբանյակները, որոնք պտտվում են նույն ուղեծրերով, կոչվում են կանոնավոր ։
Արեգակնային համակարգում շատ աստերոիդների չափերի արբանյակներ պտտվում են հետադարձ ուղեծրերով, մինչդեռ բոլոր մեծ արբանյակները, բացառությամբ Տրիտոնի ( Նեպտունի արբանյակներից ամենամեծը), ուղիղ ուղեծիր ունեն ։ Ենթադրվում է, որ  Սատուրնի օղակներից Ֆիբայի մասնիկները պտտվում են հետադարձ ուղեծրով, քանի որ դրանք առաջացել են անկանոն արբանյակից՝ Ֆիբիից ։
Հիլլի գնդոլորտի ներսում առաջնային մարմնից մեծ հեռավորության վրա հետադարձ ուղեծրերի կայունության շրջանը ավելի մեծ է, քան ուղիղ ուղեծրերի կայունության շրջանը։ Այս փաստը կարող էր բացատրել հետադարձ ուղեծրով արբանյակների գերակշռությունը Յուպիտերի շուրջը, բայց Սատուրնը հետադարձ և ուղիղ արբանյակների ավելի համասեռ բաշխում ունի, ուստի այս ֆենոմենի պատճառներն ավելի բարդ են  :


== Աստերոիդներ, գիսաստղեր և Կոյպերի գոտու առարկաներ ==
Աստերոիդները, սովորաբար ուղիղ ուղեծրեր ունեն։ 2009 -ի մայիսի 1-ի դրությամբ աստղագետները հայտնաբերել են միայն 20 աստերոիդներ հետադարձ ուղեծրով (օրինակ (20461) Դիորեց )։ Ավելի ուշ հայտնաբեվեցին  կենտավրոսներ և ցրված սկավառակի առարկաներ՝ 2010 BK118, 2010 GW147, 2011 MM4, 2013 BL76, 2013 LU28 (= 2014 LJ9 ), 2014 AT28  : Հետադարձ աստերոիդները կարող են լինել նախկին գիսաստղեր ։
Օորտի ամպի գիսաստղերը հետադարձ լինելու շատ ավելի մեծ շանսեր ունեն, քան աստերոիդները ։ Հալլեյի գիսաստղը պտտվում է Արեգակի շուրջ հետադարձ ուղեծրով ։
Կոյպերի գոտում հետադարձ ուղեծրով պտտվող առաջին օբյեկտը  2008 KV42  է (չպետք է շփոթել Պլուտոնի հետ. Այս գաճաճ մոլորակը չունի հետադարձ ուղեծիր, այլ հակադարձ պտույտ. Պլուտոնի պտտման առանցքը մոտ 120° է) ։
Հայտնի ուղեծրի ամենամեծ թեքությունը՝ 2015 BZ509 (163.00459 °), 2015 FK37 (156.05 °), 2017 CW32 (152.44 °), 2016 NM56 (144.04789 °   ) օբյեկտների համար է, 2010 BK118 (143.91 °), (336756) 2010 NV1 (140.80 °), (468861) 2013 LU28 (125.37 °), 2005 VX3 (112.31 °), 2011 OR17 (110.42 °) և 2011 KT19 (110.1537 °):
(21) Լուտեցիայի աստերոիդի պտույտի առանցքի թեքությունը 96 ° է  :


== Արեգակ ==
Արեգակի շարժումը Արեգակնային համակարգի զանգվածի կենտրոնի շուրջ բարդանում է մոլորակներից առաջացած գրգռումների պատճառով։ Մի քանի հարյուր տարին մեկ այս շարժումը դառնում է կամ ուղիղ, կամ հետադարձ  ։


== Էկզոմոլորակներ ==
Աստղագետները հայտնաբերել են հետադարձ ուղեծրերով մի քանի էկզոմոլորակներ ։ WASP-17b- ը հայտնաբերված առաջին էկզոմոլորակն է, որը պտտվում է աստղի պտույտին հակառակ ուղղությամբ  : HAT-P-7b- ն ունի նաեւ հետադարձ ուղեծիր։ Հետադարձ շարժումը կարող է լինել այլ երկնային մարմինների հետ գրավիտացիոն փոխազդեցության արդյունք (տե՛ս։ Կոզայի էֆեկտ) կամ լինել այլ մոլորակի հետ բախման հետևանք ։ Հնարավոր է նաև, որ մոլորակի ուղեծիրը հետադարձ դառնա աստղի մագնիսական դաշտի և փոշու սկավառակի փոխազդեցության պատճառով՝ մոլորակային համակարգի ձևավորման սկզբում  :
Հայտնաբերվել է, որ մի քանի տաք յուպիտերներ հետադարձ ուղեծիր ունի, և դա նոր հարցեր է առաջացնում մոլորակային համակարգերի ձևավորման տեսության համար ։ Նոր դիտարկումները հին տվյալների հետ համատեղելով՝ պարզվում է, որ բոլոր տաք յուպիտերների կեսից ավելին ունեն ուղեծիրներ, որոնք շեղվում են իրենց սնող աստղերի պտտման առանցքից, իսկ վեց էկզոմոլորակներ հետադարձ ուղեծիր ունեն։


== Աստղեր ==
Հետադարձ ուղեծրով աստղերը, ավելի մեծ հավանականությամբ, կարելի է գտնել գալակտիկական հալոյում, քան գալակտիկական սկավառակում։ Ծիր Կաթինի  արտաքին հալոն ունի բազմաթիվ գնդաձեւ աստղակույտերի՝ հակադարձ ուղղությամբ ուղեծրերով  եւ հակադարձ կամ զրոյական պտույտով ։ Հալոն բաղկացած է երկու առանձին բաղադրիչներից։ Ներքին հալոյի աստղերը հիմնականում ունեն գալակտիկայի շուրջ պտտման ուղեծրեր, իսկ արտաքին հալոյի աստղերը հաճախ պտտվում են հետադարձ ուղեծրերով ։
Ենթադրվում է, որ Երկրին մոտ գտնվող աստղ Կապտեյնան ունի մեծ արագությամբ հետադարձ ուղեծիր՝ Գալակտիկայի կենտրոնի շուրջ ՝ Ծիր Կաթինի կողմից իր մայր գաճաճ գալակտիկայի կլանման պատճառով ։


== Գալակտիկաներ ==
NGC 7331- ը գալակտիկայի օրինակ է, որի ուռուցիկությունը պտտվում է սկավառակի մնացած մասի հակառակ ուղղությամբ, հավանաբար շրջակա տարածությունից նյութի դուրս գալու պատճառով ։
Չեզոք ջրածնի ամպը, որը կոչվում է H շրջան, պտտվում է հետադարձ ուղղությամբ Ծիր Կաթինի պտտման նկատմամբ, ինչը, հավանաբար, Ծիր Կաթինի հետ բախման արդյունք է   :
Պարուրաձեւ գալակտիկայի կենտրոնում կա առնվազն մեկ գերհզոր սեւ խոռոչ ։ Սև խոռոչները սովորաբար պտտվում են նույն ուղղությամբ, ինչ գալակտիկական սկավառակը։ Այնուամենայնիվ, կան նաև հետադարձ գերծանր սեւ խոռոչներ, որոնք պտտվում են հակառակ ուղղությամբ։ Հետադարձ սև խոռոչը դուրս է արձակում ռելյատիվիստական շիթեր, շատ ավելի հզոր, քան սովորական սեւ խոռոչների ռեակտիվները, որոնք կարող են շիթեր ընդհանրապես չունենալ։ Հետադարձ սեւ խոռոչների շիթերն ավելի հզոր են, քանի որ դրանց և սկավառակի միջև ծայրի բաց տարածությունը շատ ավելի մեծ է, քան սովորական սեւ խոռոչի միջև ընկած նույն միջանցքը։ Ենթադրվում է, որ ավելի մեծ միջանցքը ավելի շատ հնարավորություններ է ստեղծում շիթերը սնուցող մագնիսական դաշտերը աճեցնելու համար։ (Այս ենթադրությունը հայտնի է որպես «Ռեյնոլդսի վարկած», առաջարկված Մերիլենդի համալսարանի աստղաֆիզիկոս Քրիս Ռեյնոլդսի կողմից    :


== Նշումներ ==